**Cvičenia: 8. A**

Text:

Viktor **večer** prechádzal cez **pustú** ulicu. Bol sám. V pamäti sa mu vynára **príbeh** z detstva. Stal sa mu v deň jeho **siedmych** narodenín. **Spomína** na to často, ale mnohokrát si nevie spomenúť na podrobnosti. Vtedy stál na **pivničných** schodoch **a** zakrútila sa **mu** hlava. Jeho telo sa skotúľalo dole **zo** schodov. Prebral sa v nemocnici. **Ách**, to bolo strašné! Ležal v posteli, nevedel sa pohnúť, no hlasné cŕn-cŕn **dobre** počul. Po **vyliečení** dáva na seba pozor, **aby** sa mu nič nestalo.

*Úlohy:*

**1. Urč slovný druh hrubo vyznačených slov v takom poradí, ako idú za sebou.**

**2. Z viet vypíš podmet a prísudok.**

Viktor večer prechádzal cez pustú ulicu.

V pamäti sa mu vynára príbeh z detstva.

Spomína na to často.

Pomaly sa začal preberať v nemocnici.

Ozvalo sa hlasné cŕn-cŕn.

Tomáš vyzerá ako vysušený fazuľový struk.

Navyše Viktor si včera zlomil nohu.

Na telocviku sa ozvalo jeho au-au.

Na prvých hodinách síce vedel všetko.

Malý žiačik bol ochrancom všetkých slabších.

Chcela dobehnúť na koniec rozkvitnutej lúky.

Tak čo poviete na tieto športové úspechy?

Celý život bol uznávaným liečiteľom.

Úsmev bol poďakovaním za pekné darčeky.

Na ceste sa objavila nebezpečná prekážka.

Rozprávkový svet je zázračný.

Nezaostávajte!

Všetci sme spokojní s výsledkami skúšok.

Ako strela sa spustila vážka k rieke.

Malý macko je ešte celkom slabučký.

Po prvom neúspechu bol veľmi nahnevaný.

On chcel o všetkom rozhodovať.

Celodenná hmla nechcela zmiznúť.

Tu ju už dávno očakávala celá rodina.

Jarná lúka bola rozkvitnutým kobercom.

Po dlhom putovaní bol poriadne unavený.

Jarný dážď je darom pre dedinčanov.

Všetci z miestnosti museli odísť.

Ulice sú podvečer celkom ľudoprázdne.

Ja sa musím ponáhľať na autobus.

Cesta za domom bude dlho uzavretá.

Šťastný smiech je príliš nákazlivý!

Len sa pozrite na ten zázrak!

Zo stromu začali padať snehové chumáče.

Toto dlhé zvonenie bolo neznesiteľné.